คือมีพสพกับเเฟนครั้งเเรกเเล้วเเฟนใส่สดจนเลือดออกเเล้วพอเลือดออกก็ใส่ถุงมีโอกาสจะท้องไหมคะ เเล้วประจำเดือนมาไม่ตรงกันสักเดือนจะนับวันไข่ตกอย่างไง
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ค่ะ ดังนั้น หากหลังจากนี้ จะมีเพศสัมพันธ์บ่อยๆ ก็ควรเริ่มใช้วิธรคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้นส่วนเลือดที่ออกมา อาจเกิดจากการฉีกขาดของเยื่อบุช่องคลอดหรือบางส่วนของเยื่อพรหมจารีได้ ซึ่งหากเลือดที่ออกมีปริมาณไม่มาก ก็ไม่ได้อันตรายอะไร และจะค่อยๆ หยุดไหลไปได้เองส่วนการนับวันไข่ตกนั้น โดยปกติ วันที่ไข่ตก คือประมาณ 14 วันก่อนที่ประจำเดือนจะมา ดังนั้น หากมีระยะห่างระหว่างรอบประจำเดือนที่สม่ำเสมอ เช่น ที่ 28 วัน วันที่ไข่ตกก็คือวันที่ 13-14 นับจากวันแรกที่ประจำเดือนมา หรือ หากมีระยะห่างที่ 32 วัน วันที่ไข่ตกก็คือวันที่ 17-18 นับจากวันแรกที่ประจำเดือนมา เป็นต้น แต่หากมีระยะห่างระหว่างรอบประจำเดือนที่ไม่สม่ำเสมอ การกำหนดวันไข่ตกก็จะเป็นไปได้ยาก เพราะเราไม่มีทางรู้ได้แน่นอนว่าประจำเดือนจะมาในวันไหน เราจึงไม่สามารถบอกวันไข่ตกได้ค่ะ ดังนั้น จึงไม่ควรนำมาใช้เป็นวิธีในการคุมกำเนิด เพราะมีโอกาสผิดพลาดได้มากค่ะ